stanford-oval/wikipedia huggingface dataset:
פרס אן וארי רוזנבלט לאמנות חזותית
היסטוריה

באתר הפרס, מספר ארי רוזנבלט על היוזמה לייסוד הפרס:
"אן ואני אוהבים להקיף את עצמנו באמנות שמרגשת אותנו, נוגעת בנו וגורמת לנו להרגיש חיים. כשלפני שנים אן התחילה לשהות יותר זמן בישראל כדי לטפל באמה המזדקנת, התחלתי לחקור את האמנות בישראל. מה שמצאנו היה שפע של כישרון, יצירתיות, כושר המצאה ותשוקה. למעשה, היינו כל כך מרותקים שהפסקנו לאסוף אמנות מאזורים אחרים בעולם והחלטנו לבנות את האוסף שלנו המתמקד אך ורק באמנות ישראלית עכשווית. ככל שאנו פועלים למען המטרה של הקמת אוסף המייצג אמנות ישראלית עכשווית מחוץ למדינה, כך אנו מתפעלים מהיכולת של אמנים ישראלים להישאר נאמנים לעצמם ולסביבתם. למרות האתגרים שעומדים בפני אמנים אלו החיים בישראל, אנו נדהמים ללא הרף מתחושת האותנטיות של האמנים לנוכח סכסוכים פוליטיים.
למרבה הצער, התמיכה באמנות ובאמנים ישראלים אינה נרחבת כפי שמגיע לאמנות או לאמנים. לכן החלטנו לתת תמיכה לזירת האמנות הישראלית על ידי הפרס הזה. אנו מקווים שהפרס לא רק יתגמל את האמנים, אלא גם יניע אספנים אחרים ברחבי העולם לתמוך באמנות עכשווית ישראלית".
סקירות אודות זוכי הפרס מתפרסמות באתר "פורטפוליו".
זוכי הפרס מתפרסמים באתר פרס אן וארי רוזנבלט (Ann and Ari Rosenblatt Prize for Visual Art).
זוכי פרס אן וארי רוזנבלט

2023 - מורן קליגר
2022 – יערה צח
2021 – שי זילברמן
2020 – אניסה אשקר
2019 – ראובן קופרמן
2018 – רועי ויקטוריה חפץ
2017 – שי-לי עוזיאל
2016 – אלה אמיתי סדובסקי
קישורים חיצונים

אתר האינטרנט הרשמי של פרס אן וארי רוזנבלט לאמנות חזותית
הערות שוליים

↑  פרס רוזנבלט, באתר פורטפוליו, ‏2022
↑  זוכי פרס רוזנבלט, ‏2022 (באנגלית)
נרקיס (זמרת)

| --- | --- |

נרקיס, 2022
 לידה:  8 באוגוסט 1981  (בת 43) ח' באב ה'תשמ"א אשקלון, ישראל
 שם לידה:  נרקיס ראובן
 מוקד פעילות:  ישראל 
 תקופת הפעילות:  מ-2016
 עיסוק:  זמרת-יוצרת
 סוגה:  פופ • רוק
 כלי נגינה:  גיטרה, פסנתר
 חברת תקליטים:  ארומה מיוזיק
 
נרקיס ראובן־נגר (נולדה ב-8 באוגוסט 1981, ח' באב ה'תשמ"א) המוכרת בשמה הפרטי נרקיס, היא זמרת־יוצרת ישראלית.
ביוגרפיה

נרקיס נולדה באשקלון להורים ממוצא פרסי ותימני, וגדלה בבית שאותו היא מגדירה "דתי מסורתי". כשהייתה בת חמש עברה המשפחה לנצר חזני בגוש קטיף, עד להתנתקות בקיץ 2005. אביה, משה, עסק בחקלאות ואימה, אביבית – גננת. היא למדה בבית הספר התיכון גבעת וושינגטון ולאחר מכן שירתה בצה"ל כתומכת לחימה בפלוגת חיל קשר בחטיבת גבעתי. כשהייתה בת 18 החלה לנגן בגיטרה.
לאחר הפינוי של גוש קטיף, עברה נרקיס להתגורר בתל אביב, למדה משחק בסל"ה - הסטודיו לאמנויות התיאטרון מיסודו של יורם לוינשטיין וניהלה אורח חיים חילוני. בתקופה זו עבדה על אלבום באנגלית. בשנת 2008 הקליטה אותו, אך לבסוף החליטה לגנוז אותו.
לאחר טיולים שעשתה בברזיל ובהודו חזרה בתשובה ועברה להתגורר בצפת.
לתקופה מסוימת הפסיקה לעסוק במוזיקה, וגם לא האזינה למוזיקה כלל. לדבריה, בעקבות חזרתה בתשובה ביקשה וקיבלה היתר מהרב שלה להופיע בפני קהל הכולל גברים, למרות האיסור ההלכתי של קול באישה ערווה (את שמו של הרב, מאחת החסידויות שמקום מושבן בצפת, לא מסרה).
כיום נרקיס מופיעה בפני קהל מעורב ושרה לצד גברים. את הבחירה להופיע מול קהל מעורב היא מסבירה: "המוזיקה שלי נועדה לגעת בכל האנשים, לא רק בנשים. היא לא שירת נשים". בשיריה נרקיס משתמשת בלשון כתובים ומקורות, נוטה לפיוט ומרבה להשתמש בדימויים מן הטבע.
קריירה

בשנת 2017 יצא אלבום הבכורה שלה, "בוא נדבר אמת". שירי האלבום משלבים כתיבה לירית עם רוק נשי מגוון, ומתארים מנעד רחב של תחושות. השיר הראשון באלבום, "עצה", הוא השיר הראשון שכתבה נרקיס בחייה, ובו מתואר מסע בחיפוש אחר תשובות.
בספטמבר 2017 יצא השיר "שדות".
באוקטובר 2018 יצא השיר "ממה אתה בורח" בהשתתפות נצ'י נצ'.
במרץ 2019 יצא השיר "גלבי". בשיר סימפלה את קולה של סבתה. ביולי 2019 יצא השיר "כל מה שקורה". באותה שנה שיר שלה נכלל באלבום של נאור דנין כהופעת אורח.
ב-2019 ביצעה את השיר "עם סבי" שהלחינה ענת מלמוד לפרויקט אי במערבולת: שרות זלדה.
בשנת 2020, הוציאה את הסינגל "משה", מתוך אלבומה השני, בדואט עם מירי מסיקה, שהגיע למקום ה-7 במצעד השבועי של חברת מדיה פורסט.
באוקטובר 2020, יצא לאור אלבומה השני, "עולם חדש".
בשנת 2021 הופיעה בטקס הדלקת המשואות לרגל חגיגות יום העצמאות ה־73 למדינת ישראל. במאי של אותה שנה הוציאה את הסינגל "הולכת איתך". השיר הוא סינגל ראשון מתוך האלבום השלישי שלה. על "הולכת איתך" אמרה נרקיס: "השיר החדש הזה מסמל דרך חדשה בחיי, דרך מרגשת ומאתגרת. יצאתי מגבולות המוכר שלי, יצרתי מוזיקה בשיתוף עם אנשים אחרים (...)". השיר זכה לתואר שיר השנה בטקס פרסי אקו"ם לשנת 2021/22.
בינואר 2022 הוציאה את סינגל "אחד למיליון" בדואט עם ליאור נרקיס.
ב-1 במרץ 2022, ביצעה נרקיס עם איתי לוי את השיר "עכשיו התור לאהבה" של עוזי חיטמן, השיר הוקלט לציון 100 שנה ליום ההולדת של יצחק רבין. באותו החודש, הוציאה את הסינגל "בלילות".
ב-12 ביוני 2022 הוציאה את הסינגל "מלכה".
ב־18 באוקטובר 2022, הוציאה את הסינגל "תלך ישר".
ב-2 בינואר 2023 הוציאה את הסינגל "אין לנו סוף". במאי 2023 היא התחרתה בעונה השנייה של תוכנית המציאות "רוקדים עם כוכבים" בקשת 12 והודחה רביעית מהתוכנית. לאחר שביולי הוכרז כי נרקיס תופיע בפרויקט "שירת נשים" יחד עם הזמרות עדן בן זקן, נסרין קדרי ואודיה, ב-3 בספטמבר יצא הסינגל "תהמר עליי" מתוך הפרויקט. הסינגל הגיע למקום הרביעי במצעד השבועי של מדיה פורסט ולמקום ה-81 במצעד ההיטליטס.
ב-5 בנובמבר 2023 הוציאה את הסינגל "הבלדה למחכות", שבהמשך נכלל באלבום "תשובה?" שיצא ב-26 במרץ 2024. השיר "הכל לטובה" מתוך האלבום הגיע למקום השני במצעד הישראלי השבועי של מדיה פורסט. ב-9 ביולי 2024 הוציאה שיר בשם "מגדלור". ב-12 בנובמבר, נרקיס השיקה סינגל בשם "אותך".
ב-2 במרץ 2025 הוציאה את הסינגל "רעבה".
חיים אישיים

נרקיס גרושה ואם לשני בנים. מתגוררת בבאר גנים.
דיסקוגרפיה > אלבומי אולפן

2017: בוא נדבר אמת
2020: עולם חדש
2024: תשובה?
הערות שוליים

1 2 3  "הגירוש היה טראומה, יש שברים שעוד לא התאחו" | כיפה, באתר www.kipa.co.il
1 2    ריקי רט, ‏כבר לא בורחת: נרקיס משלימה עם העבר ומוכנה לעתיד, בעיתון מקור ראשון, 9 בדצמבר 2020
1 2  רעות ברזילי, ‏"תשפטו את השירה - לא את המטפחת", באתר ‏מאקו‏, 4 בפברואר 2018
1 2  פריחת הנרקיס, באתר www.israelhayom.co.il
↑  דודי פטימר, ‏הזמרת הדתיה נרקיס: "מוציאה את כל הכאב, הייסורים וכל מה שבוער בי", באתר מעריב אונליין, 22 בנובמבר 2018
↑  מוזיקה - מי את באמת, נרקיס?, באתר www.habama.co.il
↑  "הולכת איתך": נרקיס מפתיעה בשיר אהבה חדש. צפו, באתר "סרוגים", 10 במאי 2021
↑  ערן סויסה, "נולדתי מוכנה לביקורת": נרקיס מספרת על ההחלטה להשתתף ב"רוקדים עם כוכבים", באתר ישראל היום, 30 במאי 2023
↑  המצעד השבועי של מדיה פורסט, באתר מדיה פורסט, ‏9 בספטמבר 2023
↑  היטליסט: מצעד המוזיקה של ישראל mako, באתר היטליסט, ‏11 בספטמבר 2023
↑  המצעד השבועי של מדיה פורסט, באתר מדיה פורסט, יש לבחור בשנת "2025", ובשבוע "19"
↑  יובל אראל‏, נרקיס – מגדלור, בבלוג של יובל אראל, מגזין מוזיקה ותרבות, 9 ביולי 2024
↑  מאיה גדש, ‏נרקיס: "תומכי פלסטין ננעלו עליי" וגם איך ענתה כשנשאלה על זוגיות?, באתר מעריב אונליין, 13 בנובמבר 2024
↑   "לא מוצאת את הזמן לאהבה": השיר החדש של נרקיס, באתר וואלה, 2 במרץ 2025
| --- | --- |
בקרת זהויות :  NLI: 987007414191305171  MusicBrainz: 2de17f9e-5a9c-4cd4-8f1d-08a9bef85e19  VIAF: 31154921237563590683   WorldCat (עם VIAF): 31154921237563590683 
נרקיס במופע באמפי שוני, בנימינה
נרקיס במופע: "כמה אהבה – שרים מאיר בנאי", הפקת מקור שהתקיימה במסגרת "פסטיבל בנימינה ליצירה ישראלית"
אנג'לו באסי

| --- | --- |
אין תמונה חופשית
 לידה:  31 במרץ 1914 
 מדינה:  איטליה 
 מקצוע:  כומר 
 מידע חסיד אומות העולם
 פרסים והוקרה:  חסיד אומות העולם (18 באוגוסט 2004) 
 קישורים חיצוניים
 יד ושם:  אנג'לו באסי
 
אנג'לו באסי (באיטלקית: Angelo Bassi; ‏ 31 במרץ 1914 -?) היה כומר איטלקי קתולי וסופר מחסידי אומות העולם, אשר הציל יהודים במלחמת העולם השנייה.
פעילות בתקופת השואה להצלת יהודים

אנג'לו באסי נולד בעיירה קטנה בצפון איטליה בשם מונליאלה. הוא שירת ככומר בעיריית רונדאנינה בזמן המלחמה, ואחריה נהיה ארכיפריסט והוכר כחסיד אומות העולם.
בשנת 1943, לאחר כיבוש איטליה בידי גרמניה הנאצית, נאלצה משפחת מסיולאם לאונה, רעייתו אלאונורה ושלושת ילדיהם: אמה, פלביו ופליניו, לעזוב את ביתם בגנואה בשל סכנת רדיפות. הם חיפשו מקלט בעיירה הקטנה רונדאנינה, הסמוכה לגנואה.
בתחילת שהותם ברונדאנינה, מצאה המשפחה מסתור בביתם של בעלי מסעדה מקומיים, ארנסטו ברנדי ואשתו מרגריטה, תוך שימוש בשמות בדויים. עם הזמן, ולאחר שזכו באמונם של מארחיהם, חשפו בפניהם את זהותם היהודית. בעלי המסעדה, שהפגינו אומץ ואנושיות יוצאי דופן, איפשרו למשפחת מסיולאם להישאר בביתם. עם זאת, כאשר הגיעו דיווחים על חיפושים נאציים אחר משפחה יהודית באזור, התעורר חשש כבד לחיי המשפחה.
ארנסטו ומרגריטה פנו לעזרתו של באסי , כומר העיירה, שנודע במסירותו לתושבי המקום ובנכונותו להסתכן כדי לסייע לנרדפים. הכומר אנג'לו הציע לפזר את בני המשפחה בין מספר מקומות מסתור, על מנת להקשות על איתורם. לאונה הוסתר בבית פרטי באזור, שם נשאר במשך שנה. אנג'לו הסתיר את פליניו בחדר פנימי מבודד בכנסייה שלו בכל פעם שנפוצו שמועות על חיפוש יהודים באזור, הוא ליווה אותו ליער הקרוב עד חלוף הסכנה.
את שאר בני המשפחה, אמה, פלביו ואלאונורה העביר באסי לעיירה סמוכה, שם הוצגו כפליטים תוך שימוש בזהויות בדויות. בזכות תושייתו של הכומר אנג'לו, שיתוף הפעולה של המקומיים ואומץ הלב של כל המעורבים, הצליחו כל בני משפחת מסיולאם לשרוד את תקופת הרדיפות הקשה תחת השלטון הנאצי.
לאחר המלחמה

לאחר המלחמה עבר הכומר באסי לשרת בעיירה גרמיאסקו (Gremiasco) במחוז אלסנדריה. הוא תיעד את חוויות המלחמה והצלת יהודים במספר מקורות, ביניהם חוברת בשם "Un nido sicuro a Rondanina".
הכרה והנצחה

באסי הגיש תיעוד ליד ושם בו הצהיר על פעילותו למען הצלת מספר משפחות יהודיות נוספות. הוא הוכר ב-18 באוגוסט 2004 כחסיד אומות העולם על ידי יד ושם. הטקס נערך ברומא ושמו נחקק בקיר הכבוד בגן חסידי אומות העולם ביד ושם ירושלים.
הערות שוליים

1 2 3  אנג'לו באסי, באתר יד ושם
1 2 3 4 5  תיק חסידי אומות העולם מס' M.31.2/10345, ארכיון יד ושם
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנג'לו באסי".
מהומן

מְהוּמָן הוא דמות מקראית, אחד מסריסי המלך אחשוורוש המוזכר במגילת אסתר.
שמו

יש האומרים ששמו במקור הוא "מהימנא" שפירושו סריס. יש חוקרים הסוברים ששמו של מהומן מגיע משורש עברי, אמן, ופירושו של השם הוא נאמן או סריס.
יש חוקרים שמשווים את מהומן לשמו של אחד המלאכים הגדולים בדת זרתוסטרא, ששמו היה Vahu manah שפירושו הגות טובה, מחשבה טובה.
חלק מהחוקרים סוברים גם שמהומן הוא ממוכן שהיה אחד מרואי פני המלך.
בסיפור המגילה

מהומן נזכר במגילת אסתר פעם אחת כאחד משבעת הסריסים שנשלחו להביא את ושתי במהלך המשתה שארגן אחשוורוש:
ושתי סירבה לבוא, ובעקבות כך נגזר עליה עונש מוות.
הערות שוליים

1 2 3  ראו אנציקלופדיה מקראית כרך ד
↑  מגילת אסתר, פרק א', פסוק י'.
| פורים |
| --- | --- | --- |
| מצוות החג | מקרא מגילה • מתנות לאביונים • משלוח מנות • סעודת פורים ושתיית יין בפורים • פרסום הנס |  |
| מנהגים | משנכנס אדר מרבין בשמחה • זכר למחצית השקל • אוזן המן • התחפשות  • רעשן • בובת המן |  |
| מגילת אסתר | אישים במגילה: אחשוורוש • ושתי • ממוכן • המן • עשרת בני המן • זרש • בגתן ותרש • מרדכי היהודי • אסתר • חרבונה • אבגתא • התך • הגי תוספות למגילת אסתר • חלום מרדכי • תרגומי מגילת אסתר לארמית • היעדרותו של אלוהים ממגילת אסתר • מדרש אבא גוריון |  |
| תפילות ופיוטים | למנצח על אילת השחר • על הנסים • ברכת הרב את ריבנו • אשר הניא • ויאהב אומן ("קרובץ לפורים") • מי כמוך ואין כמוך • קוראי מגילה |  |
| שירים | ליהודים הייתה אורה ושמחה וששון ויקר • חג פורים (שיר) • אני פורים • ליצן קטן נחמד • תן כתף • ככלות ייני • רשימת שירים ופיוטים לפורים • פיוטים ושירים נוספים |  |
| שמחת פורים | פורים שפיל • רב פורים • עדלאידע • ליל שיכורים • פרודיות לפורים |  |
| מאכלים | אוזן המן • פזואלוס • פלודן • קרפלך • מקרוט • ספרא (מאפה) |  |
| שונות | עיר מוקפת חומה מימות יהושע בן נון • בן עיר שהלך לכרך ובן כרך שהלך לעיר • פורים משולש • פורים קטן • תענית אסתר • פרשת זכור • מצוות זכירת מעשה עמלק • מחיית זכר עמלק • מסכת מגילה • סעודת אסתר • פורים שני • קבר אסתר ומרדכי |  |
חגי ישראל ומועדיו
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
בגלרי

בגלרי עשוי מאלמוג שחור ואדום
בֶּגְלֶרִי (ביוונית: Μπεγλέρι) הוא צעצוע יד יווני מסורתי, המורכב מחרוזים המושחלים על חוט או חבל קצר. החרוזים יכולים לנוע בחופשיות מצד לצד כאשר המשתמש מסובב או מניע אותם בין אצבעותיו. הבגלרי משמש לעיתים קרובות ככלי לרגיעה או להעברת זמן, בדומה לחרוזי תפילה או לצעצועי פידג'ט מודרניים.
היסטוריה ומקור

הבגלרי התפתח מה"קוֹמְבּוֹלוֹי" (κομπολόι), מחרוזת התפילה היוונית המסורתית, המשמשת בעיקר להפגת מתחים ולהעברת זמן. בניגוד לקומבולוי שהוא שרשרת סגורה ועליה כ-16-20 חרוזים, הבגלרי הכיל על פי רוב שמונה חרוזים המותקנים על גבי מיתר פתוח, כשעל פי רוב מסודרים החרוזים באופן סימטרי כך שמשקלם שווה זה לזה.
שימושו המקורי היה בדומה למחרוזת התפילה, והשימוש בו כצעצוע הדורש מיומנות התפתח בהמשך, כשפעמים רבות צומצמו מספר החרוזים, כך שכיום ישנם בגלרי רבים עם שני חרוזים בלבד. הבגלרי צבר תאוצה בשנות ה-60 של המאה ה-20, והיה מזוהה עם תת-תרבות המנגס (אנ') ועם מוזיקת הרבטיקו. בעשור השני של המאה ה-21 הצעצוע צבר פופולריות מחודשת והופיעו אתרים, פורומים וקהילות וירטואליות העוסקות בו.
מבנה ועיצוב

בגלרי מורכב לר משני חרוזים העשויים מחומרים שונים, כגון עץ, מתכת, אקריליק או זכוכית, המחוברים על חוט קצר, חבל או שרוך, על פי רוב במבנה סימטרי. החרוזים יכולים להיות במגוון רחב של צורות, גדלים ומשקלים, בהתאם להעדפות המשתמש ולסגנון המשחק.
בגלרי מודרני המיועד לביצוע טריקים מורכב על פי רוב משני חרוזים בלבד, בגדלים ומשקלים משתנים. נהוג לחלק אותם לשני סוגים המתאימים למשתמשים שונים ולתרגילים שונים - Long Game (משחק ארוך) ו-Short Game (משחק קצר) בהתאם לאורך החוט.
שימוש וטכניקות

משתמשים בבגלרי על ידי סיבוב החרוזים והעברתם בין האצבעות השונות תוך ביצוע תרגילים וטריקים שונים. על פי רוב, מוחזק אחד מהחרוזים בין האגודל לאצבע, או בין שתי אצבעות, בעוד החורז השני מסתובב או מטלטלט מצד לצד. קיימים מגוון סגנונות משחק, החל מתרגילים פשוטים החוזרים על עצמם ועד לתרגילים מורכבים הדורשים מיומנות גבוהה בדומה לתרגילי יו-יו. חלק מהאנשים משתמשים בבגלרי ככלי להפגת מתחים, בדומה לכדור לחץ או לספינר.
בתרגילים, מקובל להתייחס למספר פוזיציות של הבגלרי, בהתאם לאצבעות ביניהן מוחזק (Grip) החרוז הסטטי, בעוד החורז השני מסתובב - אחיזה עליונה היא אחיזת החרוז בין האגודל לאצבעה המורה, אחיזה גבוהה בין האצבע המורה לאמה, אחיזה אמצעית בין האמה לקמיצה, ואחיזה נמוכה בין הקמיצה לזרת. האחיזה הבסיסית היא כשהחרוז בצידה הפנימי של היד, ואילו כאשר החרוז מוחזק בין שתי אצבעות אך בצידה החיצוני של היד הדבר מכונה פייקי (fakie)
התרגילים משתמשים על פי רוב במומנטום הנוצר מסיבוב החרוזים. תרגיל בסיסי הוא ביצוע ריבאונדים (Rebounds) - הקפצת החרוז החופשי מצד לצד של היד באמצעות אחיזת החרוז השני ונענוע של פרק כף היד. תרגילים אחרים כוללים ליפוף, העברת הבגלרי מאצבע לאצבע במעלה או במורד האצבעות וכו'.
הערות שוליים

↑  History of Komboloi
↑  stim toys for old greek men
↑  A toy named Begleri
1 2 3  Introduction to Begleri
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בגלרי".
קומובולוי
צעצועי בגלרי מודרניים
בנימין ומריה בלנקנשטיין

בנימין בלנקנשטיין (בהולנדית: Benjamin Blankenstein,‏ 1914 – 1945) ומריה סוזאנה בלקנשטיין ון-קלינגרן (בהולנדית: Maria Suzanna Blankenstein-van Klingeren, ‏19 ביולי 1909 – 18 בספטמבר 1989) היו זוג חסידי אומות העולם הולנדים.
הצלה בתקופת השואה

בנימין בלנקנשטיין היה מורה הולנדי בבית הספר היסודי הנוצרי המקומי בעיירה סוסטדייק Soestdijk שבפרובינציית אוטרכט Utrecht. אשתו מריה, שכונתה ריי (Rie), אותה נשא לאישה ב־1939, הייתה עקרת בית וב- 1940 לזוג נולדה בתם הבכורה.
בשנת 1943 הצטרף בנימין כפעיל בתא התנגדות מקומי, שהיה חלק מארגון LO המחתרתי (Landelijke Organisatie voor Hulp aan Onderduikers - הארגון הלאומי למסתתרים). ארגון זה סייע ליהודים במחבוא וללא-יהודים שהיו מבוקשים בשל פעילות התנגדות או התחמקות מעבודות כפייה בגרמניה. למרות הסכנה הגדולה, החליטו בנימין ומריה בלנקנשטיין להחביא יהודים בביתם. כששמע בנימין שמשפחת ברנשטיין מסוסט Soest, שבנם רולף היה תלמידו בכיתה בבית הספר היסודי, נאלצה לחפש מקום מסתור חלופי עקב הלשנה, הוא הציע להם לבוא ולהסתתר בביתו. מריה, למרות שהייתה בהריון עם ביתם השלישית, הסכימה.
הנרי אבי משפחת ברנשטיין נולד בעיר וינסן Winsen בגרמניה ועסק במסחר. אשתו מרתה, הייתה פסנתרנית מוכשרת וכונתה מדי Maddi נולדה בבנרת Benrath בגרמניה ב-2- בדצמבר 1902 בנם רולף נולד ב-16 במרץ 1929 היה בן ה-14. הם ברחו להולנד ממקום מגוריהם בעיר הילדן Hilden בגרמניה. בנימין ומריה העניקו להם מסתור בחדר מתחת לגג ביתם. היחסים בין שתי המשפחות היו מצוינים, ובנימין לימד את רולף בשעות הערב כדי שלא יפגר בלימודיו.
מכיוון שהיו מקרים רבים של בגידה והלשנה באזור, הציעו בנימין ומריה לחפש עבור משפחת ברנשטיין מקום מסתור בטוח יותר במחוז הדרומי של לימבורג. אולם בטרם הצליחו לאתר מקום מסתור חדש, המשטרה פרצה לביתם ב-5 ביוני 1944, בזמן שבנימין לימד בבית הספר. המשטרה עצרה את בני משפחת ברנשטיין ובזזה את הבית. כחצי שעה לאחר הפשיטה על בית בלנקנשטיין, נעצר בנימין בבית הספר, ונלקח לכלא באמסטרדם ולאחר מכן למחנה הריכוז פוכט .
ב-5 בספטמבר 1944, עם התקרבות כוחות בעלות הברית, הועבר בנימין למחנות ריכוז בגרמניה ונספה בברגן-בלזן ב-24 בפברואר 1945.
בני הזוג הנרי ומרתה ובנם רולף ברנשטיין, שנלקחו מבית בלנקנשטיין, גורשו מזרחה במשלוח שיצא מהולנד ב-2 באוגוסט 1944 במשלוח XXIV/6-19 למחנה טרזינשטט. הנרי ורולף הועברו משם ב-23 באוקטובר 1944 במשלוח Et-1691 לאושוויץ ,שם נרצחו.
לאחר המלחמה

מרתה בלנקנשטיין, ששרדה את המחנה חזרה חולה ובודדה. מריה בלנקנשטיין קיבלה אותה שוב. מרתה היגרה ב־1947 לארצות הברית. תחילה עבדה בחווה לגידול בקר בין 1955-1947. בשנת 1955 היא עברה ל – Waupun בוויסקונסין ועסקה בנגינה בפסנתר. בין 1977 עד מותה היא חייתה ביונקרס (ניו יורק), שם נפטרה בגיל 90. מריה המשיכה להתגורר בעיר סוסט עם שלוש בנותיה פיקה, בטי ותאה. לאחר פטירתה נקברה בבית הקברות Lage Vuursche, Baarn באוטרכט.
הכרה והנצחה

ב-27 במרץ 2005 הכיר יד ושם בבנימין בלנקנשטיין ובמריה סוזנה בלנקנשטיין-ון קלינגרן כחסידי אומות העולם. הטקס התקיים בהאג ושמם נחקק בקיר הכבוד בגן חסידי אומות העולם בירושלים ביד ושם.
הערות שוליים

1 2 3  תיק חסידי אומות העולם מס' M.31/10541 ארכיון יד ושם
↑  Teachers Who Rescued Jews During the Holocaust: Benjamin Blankenstein, The Netherlands, יד ושם
↑  Blankenstein Benjamin & Maria (Klingeren van), יד ושם
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בנימין ומריה בלנקנשטיין".
ביסמאק ביומבו

| --- | --- |

ביומבו במדי שארלוט הורנטס, 2019
 לידה:  28 באוגוסט 1992 (בן 32) לובומבאשי שברפובליקה הדמוקרטית של קונגו
 עמדה:  סנטר
 גובה:  2.03 מטר
 מספר:  15
 דראפט:  בחירה שביעית, 2011 סקרמנטו קינגס
 קבוצות כשחקן
 2009   2009–2011   2011   2011–2015   2015–2016   2016–2018   2018–2021   2022–2023 2023–2024 2024   2025–:  פואנלברדה-חטאפה   CB אילייסקאס   פואנלברדה   שארלוט בובקאטס/הורנטס   טורונטו ראפטורס   אורלנדו מג'יק   שארלוט הורנטס   פיניקס סאנס   ממפיס גריזליס אוקלהומה סיטי ת'אנדר   סן אנטוניו ספרס
ביסמאק ביומבו סומבה (בצרפתית: Bismack Biyombo Sumba; נולד ב-28 באוגוסט 1992) הוא כדורסלן קונגולזי, המשחק בעמדת הסנטר בסן אנטוניו ספרס מליגת ה-NBA.
נעורים ותחילת הקריירה

ביומבו נולד בעיר לובומבאשי שברפובליקה הדמוקרטית של קונגו. בגיל 16 הרשים את מאמן הכדורסל הספרדי מריו פאלמה בטורניר כדורסל בתימן, והוזמן להתאמן תחתיו בספרד. בעונת 2009/2010 החל לשחק עבור קבוצת "פואנלברדה-חטאפה" מליגת הכדורסל הרביעית של ספרד, ובמהלך העונה עבר לקבוצת "CB אילייסקאס" מהליגה השלישית. בעונת 2010/2011 רשם ממוצעים של 9.0 נקודות, 6.4 ריבאונדים ו-1.9 חסימות למשחק עבור אילייסקאס, ובמהלך העונה העוקבת עבר לשחק בפואנלברדה מליגת העל הספרדית. ב-14 משחקיו בקבוצה העמיד 6.4 נקודות ו-5.1 ריבאונדים בממוצע למשחק, והוביל את הליגה עם ממוצע של 2.3 חסימות למשחק.
בשנת 2011 הוזמן להשתתף במשחק נייקי הופ סאמיט, בו מתמודדים שחקני נבחרת ארצות הברית הצעירה מול שחקני תיכון מצטיינים מרחבי העולם. במשחק יצג ביומבו את "נבחרת העולם", ורשם את הטריפל דאבל הראשון בתולדות משחק הראווה, עם 12 נקודות, 11 ריבאונדים ושיא טורניר של 10 חסימות.
קריירה ב-NBA > שארלוט בובקאטס/הורנטס

ביומבו נבחר בבחירה השביעית של דראפט 2011 על ידי קבוצת סקרמנטו קינגס, ונשלח בערב הדראפט לשארלוט בובקאטס, כחלק מטרייד משולש עם מילווקי באקס. בשתי עונותיו הראשונות בשארלוט שימש כשחקן רוטציה קבוע וקלע כ-5.0 נקודות ב-25.5 דקות למשחק, אך בעונתו השלישית נפגע מעמדו עם הצטרפותו של הסנטר אל ג'פרסון, וביומבו שותף ל-13.9 דקות למשחק בלבד. באותה עונה עזר ביומבו להורנטס להעפיל לפלייאוף ה-NBA לראשונה מזה 4 עונות, אך קבוצתו הודחה בסיבוב הראשון מול מיאמי היט בתוצאה 0–4. בעונת 2014/2015 חל שיפור קל במעמדו של ביומבו, בין היתר בשל פציעות שונות של ג'פרסון, והוא הוצב כסנטר הפותח של ההורנטס ב-21 משחקים.
קריירה ב-NBA > טורונטו ראפטורס

לקראת עונת 2015/2016 עזב ביומבו את שארלוט כשחתם בטורונטו ראפטורס על חוזה לשנתיים עבור כ-6 מיליון דולר. לאורך העונה שימש כמחליף של הסנטר יונאס ולנצ'יונאס, וקבע שיאי קריירה של 5.5 נקודות ו-8.0 ריבאונדים בממוצע למשחק. ב-17 במרץ 2016 קלע שיא קריירה של 16 נקודות והוריד שיא מועדון של 25 ריבאונדים בניצחון קבוצתו על אינדיאנה פייסרס. את העונה הסדירה סיימה טורונטו עם המאזן הטוב בתולדותיה, 56-26, שדירג אותה במקום השני באזור המזרחי (אחרי הקאבלירס).
בסיבוב הראשון של פלייאוף 2016 גברו הראפטורס על אינדיאנה בתוצאה 4–3, ובסיבוב השני התמודדו מול מיאמי היט שדורגה שלישית במזרח. במשחק השלישי של הסדרה נפצע ולנצ'יונאס, וביומבו נכנס לנעליו כסנטר הפותח של טורונטו בארבעת המשחקים הבאים. במשחק השביעי והמכריע של הסדרה רשם ביומבו שיא קריירה של 17 נקודות, אליהן הוסיף 16 ריבאונדים, ועזר לקבוצתו לנצח במשחק ולהעפיל לראשונה בתולדותיה לשלב גמר המזרח. לאורך כל סדרת גמר המזרח, מול קליבלנד קאבלירס, המשיך ביומבו לשמש כסנטר הפותח של הראפטורס, שהפסידה לקליבלנד בתוצאה 2–4. במשחק השלישי בסדרה שבר ביומבו את שיא המועדון של הראפטורס כשהוריד 26 ריבאונדים בניצחון קבוצתו 99–84.
קריירה ב-NBA > אורלנדו מג'יק

לאחר עונה במדי הראפטורס חתם על חוזה לארבע עונות בקבוצת אורלנדו מג'יק תמורת 72 מיליון דולר.
קריירה ב-NBA > החזרה לשארלוט

ביולי 2018, לאחר שתי עונות באורלנדו כמחליפו מהספסל של ניקולה ווצ'ביץ', הועבר ביומבו בטרייד לשארלוט הורנטס, במדיה שיחק ב-4 עונותיו הראשונות ב-NBA.
קריירה ב-NBA > פיניקס סאנס

ב-1 בינואר 2022 חתם ביומו לעשרה ימים בפיניקס סאנס.
חיים אישיים

ביומבו הוא טבעוני מטעמי בריאות, ומקפיד על תזונה המבוססת בעיקר על מזונות לא מעובדים. בריאיון ב-2020 סיפר כי באמצעות תזונה זו הצליח להעלות כ-9 ק"ג של מסת שריר.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | שארלוט | 63 | 41 | 23.1 | 0.464 | 0.000 | 0.483 | 5.8 | 0.4 | 0.3 | 1.8 | 5.2 |
| 2012/2013 | שארלוט | 80 | 65 | 27.3 | 0.451 | 0.000 | 0.521 | 7.3 | 0.4 | 0.4 | 1.8 | 4.8 |
| 2013/2014 | שארלוט | 77 | 9 | 13.9 | 0.611 | 0.000 | 0.517 | 4.8 | 0.1 | 0.1 | 1.1 | 2.9 |
| 2014/2015 | שארלוט | 64 | 21 | 19.4 | 0.543 | 0.000 | 0.583 | 6.4 | 0.3 | 0.3 | 1.5 | 4.8 |
| 2015/2016 | טורונטו | 82 | 22 | 22.0 | 0.542 | 0.000 | 0.628 | 8.0 | 0.4 | 0.2 | 1.6 | 5.5 |
| 2016/2017 | אורלנדו | 81 | 27 | 22.1 | 0.526 | 0.000 | 0.534 | 7.0 | 0.9 | 0.3 | 1.1 | 6.0 |
| 2017/2018 | אורלנדו | 82 | 25 | 18.2 | 0.520 | 0.000 | 0.534 | 5.7 | 0.8 | 0.3 | 1.2 | 5.7 |
| 2018/2019 | שארלוט | 54 | 32 | 14.5 | 0.571 | 0.000 | 0.637 | 4.6 | 0.6 | 0.2 | 0.8 | 4.4 |
| 2019/2020 | שארלוט | 53 | 29 | 19.4 | 0.543 | 0.000 | 0.603 | 5.8 | 0.9 | 0.2 | 0.9 | 7.4 |
| 2020/2021 | שארלוט | 66 | 36 | 20.4 | 0.587 | 0.000 | 0.448 | 5.3 | 1.2 | 0.3 | 1.1 | 5.0 |
| 2021/2022 | פיניקס | 36 | 3 | 14.1 | 0.593 | 0.000 | 0.535 | 4.6 | 0.6 | 0.3 | 0.7 | 5.8 |
| 2022/2023 | פיניקס | 61 | 14 | 14.3 | 0.578 | 0.000 | 0.357 | 4.3 | 0.9 | 0.3 | 1.4 | 4.3 |
| 2023/2024 | ממפיס | 30 | 27 | 23.9 | 0.563 | — | 0.478 | 6.4 | 1.7 | 0.3 | 1.1 | 5.2 |
| 2023/2024 | אוקלהומה | 10 | 0 | 7.3 | 0.583 | — | 0.500 | 1.8 | 0.2 | 0.1 | 0.3 | 1.8 |
| קריירה | קריירה | 839 | 351 | 19.5 | 0.535 | 0.000 | 0.553 | 5.9 | 0.7 | 0.3 | 1.3 | 5.1 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | שארלוט | 3 | 1 | 16.0 | 0.600 | 0.000 | 0.333 | 3.7 | 0.3 | 0.0 | 0.7 | 2.7 |
| 2015/2016 | טורונטו | 20 | 10 | 25.3 | 0.580 | 0.000 | 0.597 | 9.4 | 0.4 | 0.4 | 1.4 | 6.2 |
| 2021/2022 | פיניקס | 9 | 0 | 9.5 | 0.647 | 0.000 | 0.500 | 2.1 | 0.6 | 0.1 | 0.2 | 2.8 |
| 2022/2023 | פיניקס | 8 | 0 | 9.8 | 0.563 | 0.000 | 0.500 | 3.4 | 0.8 | 0.0 | 1.3 | 3.4 |
| קריירה | קריירה | 40 | 11 | 18.0 | 0.589 | 0.000 | 0.559 | 6.1 | 0.5 | 0.2 | 1.0 | 4.6 |
הערות שוליים

↑  ביוגרפיה של ביומבו, באתר הרשמי של ה-NBA
↑  סיכום משחק נייקי הופ סאמיט 2011, באתר הרשמי של נבחרת ארצות הברית
↑  רשימת הנבחרים בדראפט 2011, באתר basketball-reference.com
↑  ביומבו חותם על חוזה בטורונטו ראפטורס, באתר הרשמי של הקבוצה, 18 ביולי 2015
↑  דוח המשחק בין טורונטו לאינדיאנה, באתר basketball-reference.com
↑  סיכום המשחק בין טורונטו לקליבלנד, באתר הרשמי של ה-NBA,‏ 21 במאי 2016
↑  העברות ב-NBA: לואל דנג בלייקרס, ביומבו באורלנדו, ריאן אנדרסון ביוסטון, באתר וואלה, 2 ביולי 2016
↑  ביומבו נשלח בטרייד לשארלוט, באתר הרשמי של הקבוצה, 8 ביולי 2018
↑  Daphne Ewing-Chow, The NBA’s Bismack Biyombo On His Plant-Powered Diet Overhaul, Forbes, Septemer 28, 2020